wickkiey/tamil-wikipedia-chunked huggingface dataset:
# ஓட்டன் சமவெளி தேசிய வனம்

## வரலாறு

பல நூற்றாண்டுகளுக்கு முன்பிருந்தே இங்கு மனிதக்குடியிருப்புகள் காணப்பட்டமைக்கான சான்றுகள் கிடைக்கப்பட்டுள்ளன. இப்பகுதி முன்னர் **மகாஎலிய** என அழைக்கப்பட்டு வந்தது. இங்கு காணப்படும் தொடுபலை மலை, இராவணன் சீதையை கடத்திக் கொண்டுவந்து தனது விமானத்தில் இருந்து தரையிரங்கிய இடம் என்பது தொன் நம்பிக்கையாகும். 10,000 ஆண்டுகளுக்கு முன்னதாக இங்கு வாழ்ந்த மனிதர்கள் பார்லி மற்றும் ஓட்ஸ் பயிரிட்டதற்கும் மந்தைகளை வைத்து இருந்ததற்குமான சான்றுகள் இங்கு கிடைக்கப்பெற்றுள்ளன. 1831 முதல் 1837 வரையான காலப்பகுதியில் இலங்கையில் ஆளுநரான சர். வில்மட் ஓட்டன், சபரகமுவா மாகாணத்தின் தலைவருக்குமிடையில் 1836 ஆம் ஆண்டு இங்கு நடைபெற்ற சந்திப்பின் பின்னர் இப்பகுதிக்கு வந்த பிரித்தானிய கப்டன். வில்லியம் பிஷ்சர், கேணல். எல்பேர்ட் வொட்சன் என்பவர்கள் இப்பகுதிக்கு ஆளுநர் சர். வில்மட் ஓட்டன் என்பாரின் பெயரை இப்பகுதிக்கு இட்டனர். இப்பகுதி பிரித்தானியரின் வேட்டையாடும் காடாக மாற்றப்பட்டது. 1837 ஆம் ஆண்டளவில் யானைகள் முற்றாக அழிவுற்றிருந்தன இதற்கு அப்போதைய ஆளுநரின் நடவடிக்கைகள் காரணம் எனக் கூறப்பட்டது.
# ஓட்டன் சமவெளி தேசிய வனம்

## காலநிலை

ஓட்டன் சமவெளி இலங்கையின் இரண்டு பருவப்பெயர்ச்சிக் காற்றுகளிலும் பருவபெயர்ச்சியிடைக் காலத்திலும் மழைவீழ்ச்சியைப் பெறுகின்றது. ஆண்டுக்கு 2450 மில்லிமீட்டருக்கும் கூடுதலான மழைவீழ்ச்சி இப்பகுதியில் ஏற்படுகிறது. அக்டோபர் மாதம் மழைவீழ்ச்சி கூடிய மாதமாகும். ஜனவரி - மார்ச் வரையான காலப்பகுதி ஓரளவுக்கு மழைவீழ்ச்சி குறைவான காலப்பகுதியாகும். இங்கு ஆண்டு சராசரி வெப்பநிலை 13 பாகை செல்சியஸ் ஆகும். அதிகூடிய வெப்பநிலையாக ஆகஸ்ட் மாதத்தில் 27 பாகை செல்சியசும் மிகக் குறைந்த வெப்பநிலையாக ஜனவரி மாததில் 5 பாகை செல்சியசும் பதிவாகி உள்ளது. மாலை வேலைகளில் முகில் மூட்டங்கள் காணப்படும். அ
# ஓட்டன் சமவெளி தேசிய வனம்

## உயிரினங்கள்

இங்கு காணப்படும் வனங்கள் 5000 அடிக்கு மேல் உயரமான இடங்களிலுள்ள காடுகளை ஒத்ததாகும். இந்தக் காடுகள் தாவரவியலாளர் சர். ஜோசஃப் ஊக்கர் என்பவரின் முயற்சிகள் காரணமாக 1873 முதல் சிறிதளவான பாதுகாப்பைப் பெற்று வந்தன. இங்கு 57 வகையான தாவரவகைகள் காணப்படுவாதாகக் கணக்கிடப்பட்டுள்ளது. இவற்றில் 29 வகைகள் இலங்கைக்கே உரிய தாவர இனங்களாகும். இக்காடுகளில் கலோபியம் வகை *(Calophyllum sp.)*, சிஸ்ஜியம் வகை *(Syzygium sp.)*, இராட்சத மரப்பன்னம் *(Cyathea sp.)* போன்ற தாவரங்கள் முக்கியமானவையாகும். நெலு *(Strobilanthes sp.)*, போவிட்டியா *(Osbeckia sp.)*, பினர *(Exacum trinervium)* முதலிய இலங்கைக்கே உரிய மலரினங்களும் பல ஓர்கிட் இனங்களும் இங்கு காணப்படுகின்றன. இலங்கைக்கே உரிய கர்னோடியா மூங்கில்கள் *(Arundinaria densifolia)* ஆற்றங்கரைகளில் காணப்படுகின்றன. புல்தரைகளில் கிறிஸ்போகன் செலனிகம் *(Chrysopogon zeylanicum)*, கர்னோடியா மியுடீகா *(Garnotia mutica)* வகைகள் முக்கிய இடத்தைப் பெறுகின்றன. இங்கு மக்கள் நீராடுதல் பொதுவான காட்சியாகும், இருப்பினும் இங்குள்ள நீர் வெப்பநிலை குறைவானதால் அவதானத்துடன் இருப்பது முக்கியமாகும்.
# ஓட்டன் சமவெளி தேசிய வனம்

## உயிரினங்கள்

### கிரிகல் பொத்தை மலை

ஓட்டன் சமவெளியின் மேற்கு எல்லையில் அமைந்துள்ளது. இந்த மலை கடல் மட்டத்திலிருந்து 2,313 மீட்டர் உயரமானதாக இருந்தாலும் ஓட்டன் சமவெளிக்கு மேலாக இதன் உயரம் சிறியதே. எனினும் இதன அடிவாரத்தை அடைவதற்கு சதுப்பநிலங்களுக்கூடாக செல்ல வேண்டும். மழை நாட்களில் ஏறுவதைத் தவிர்த்தல் நன்று.
# ஓட்டன் சமவெளி தேசிய வனம்

## உயிரினங்கள்

### தொடுபலை மலை

ஓட்டன் சமவெளியின் வடகிழக்கு எல்லையில் அமைந்துள்ள இந்த மலை கடல் மட்டத்தில் இருந்து 2,360 மீட்டர் உயரமானது. ஓட்டன் சமவெளிக்கு மேலாக இதன் உயரம் சிறியதாகும். எனவே இதனை ஓட்டன் சமவெளியில் இருந்து ஏறுவது இலகுவானதாகும். மலையடிவாரமும் இலகுவாக அடையலாம்.
# ஓட்டன் சமவெளி தேசிய வனம்

## சுற்றுலா

ஓட்டன் சமவெளி பாதுகாக்கப்பட்ட வனமாக இருந்தாலும் சுற்றுலாப் பயணிகளுக்கு திறந்துவிடப்பட்டுள்ளது. இது இலங்கையின் மத்திய மலைநாட்டின் முக்கிய சுற்றுலாத்தளமாக விளங்குகிறது. தேசிய வனத்துக்குள் தனியான சுற்றுலா விடுதிகள் சிலவும், கூட்டுச் சுற்றுலா விடுதிகள் சிலவும் காணப்படுகின்றன.
# ஓட்டன் சமவெளி தேசிய வனம்

## சுற்றுலா

### அடைவுப் பாதைகள்

நுவரெலியாவில் இருந்து 32 கி.மீ. தொலைவில் அமைந்துள்ள ஓட்டன் சமவெளியின் முக்கிய நுழைவாயிலை தனியார் பேருந்து அல்லது ஏனைய வாகனங்கள் மூலம் அம்பேவலை, பட்டிபலை வழியாக அடையலாம். பொதுப் போக்குவரத்து வசதிகள் இப்பகுதியில் இல்லை. பிரதான நுழைவாயில் வரையான பாதை பல ஊசிவளைவுகளைக் கொண்டுள்ளதால் பெரிய பேருந்துக்கள் இங்கு வருவது கடினமானதாகும். பிரதான நுழைவாயிலில் இருந்து 10 கி.மீ. தூரமான வட்டப்பாதையில் செல்வதன் மூலம் இங்குள்ள முக்கிய இடங்களைக் கண்டுகளிக்கலாம். இப்பாதையில் வாகனங்கள் செல்வது தடைசெய்யப்பட்டுள்ளது.  
பிரித்தானியர் காலத்தில் அமைக்கப்பட்ட குதிரைமூலம் செல்லக் கூடிய பாதையை மேம்படுத்துவதன் மூலம் 2005 ஆண்டு முதல் பட்டிபொலைக்கு அருகிலும் ஒரு நுழைவாயில் அமைக்கப்பட்டுள்ளது.  
பலாங்கொடை நகருக்கு அருகாமையில் காணப்படும் பெலிவுல்ஓயா கிராமத்தில் இருந்து நக்ரக் தேயிலைப் பெருந்தோட்டத்தின் வழியாக ஓட்டன் சமவெளியின் தெற்குப்பகுதியை அடைவதற்கான ஓரு பாதையும் காணப்படுகிறது. இப்பாதை பிரித்தானியர் ஆட்சிக்காலத்தில் குதிரை மூலம் செல்லக்கூடியவாறு அமைக்கப்பட்ட பாதையை ஒட்டிச் செல்வதாகும். இருப்பினும் இப்பாதை தற்சமயம் பயன்பாட்டில் இல்லாததோடு பாதையும் அழிவுற்றுள்ளது. இது மொத்தம் 11 கி.மீ. நீளமான பாதையாகும். இப்பாதை செங்குத்துச் சரிவுகளையுடைய ஆபத்தான பாதையாகும். இது பொதுவான பயனர்களுக்கு உகந்த பாதையல்ல. இதற்கு அருகில் பம்பரக்கந்தை நீர்வீழ்ச்சிக்கு அருகில் கும்புருதென்னிவலை என்ற கிராமம் ஊடாகவும் ஒரு பாதை அமைந்துள்ளது.  
பொகவந்தலாவை நகரில் இருந்து நோட்டன் கோவ் தேயிலைப் பெருந்தோட்டம் வரை வாகனமொன்றில் சென்று அங்கிருந்து காட்டில் சுமார் 7 கிலோமீட்டர் செல்வதன் மூலம் ஓட்டன் சமவெளியை அடையலாம். இங்கு ஒரு ஒற்றையடிப்பாதை காணப்படுகிறது. வனத்துக்குள் நுழைவதைக் கட்டுப்படுத்த இப்பாதையில் நுழைவாயில்களோ காவலர்களோ இல்லை. மேலும் இப்பகுதியில் சட்டவிரோத அகழ்வுகள் நடைபெற்று வருவதன் காரணமாக பாதுகாப்பு பிரச்சினைகள் ஏற்படலாம்.
# ஓட்டன் சமவெளி தேசிய வனம்

## சுற்றுலா

### கட்டுப்பாடுகள்

வனத்துக்கு உள்ளிடும் பயணிகள் பொலித்தீன் போன்ற உக்காத பொருட்களை உள்ளே கொண்டு செல்ல அனுமதிக்கப்படுவதில்லை. மேலும் சமவெளியின் உள்ளே குப்பைகள் இடுவதும் தடைசெய்யப்பட்டுள்ளது.
# ஓட்டன் சமவெளி தேசிய வனம்

## சுற்றுலா

### கவனிக்க வேண்டியவை

இப்பகுதியில் தொலைபேசி சேவை நிறுவனங்கள் தமது சேவைகளைத் தருவதில்லை. எனவே இன்னல் வேளைகளில் தொலைத் தொடர்பிற்கு வாய்ப்பில்லாமல் போகலாம். இங்கு சிறுத்தைகள் காணப்படுவதால் தனியாக நடமாடுவது தவிர்க்கப்படவேண்டும். ஆண்டின் எப்பகுதியில் வந்தாலும் மழைக்கு ஆயத்தமாக வருவது பொருத்தமாக இருக்கும். பேர்கஸ் நீர்வீழ்ச்சியில் நீராடுதல் ஆபத்தானது.
# ஓட்டன் சமவெளி தேசிய வனம்

## பிரச்சினைகள்

திட்டமிட்ட முறையில் இங்கு மேற்கொள்ளப்பட்டு வரும் சட்டவிரோதமான பாரிய இரத்தினக் கல் அகழ்வு முக்கிய பிரச்சினையாக உள்ளது. பகவந்தலாவை, பெலிவுல், நொன்பெரில் பகுதிகளில் இருந்து வனத்துக்கு நுழைபவர்களை கட்டுப்படுத்த வேலைத்திட்டம் ஒன்று இல்லாமை இதற்கு முக்கிய காரணமாகக் கூறப்படுகிறது.
# ஓட்டன் சமவெளி தேசிய வனம்

## வெளியிணைப்புகள்

- ஓட்டன் சமவெளி சுற்றுலா தளம் -
- ஓட்டன் சமவெளி சுற்றுலா தளம் -
- சண்டே ஒஃவ்சேவ்வர் செய்திகள் -
- சண்டே ஒஃவ்சேவ்வர் செய்திகள் -
# மே 3

## பிறப்புகள்

- 1469 &ndash; நிக்கோலோ மாக்கியவெல்லி, இத்தாலிய வரலாற்றாளர், மெய்யியலாளர் (இ. 1527)
- 1896 &ndash; வே. கி. கிருஷ்ண மேனன், இந்திய அரசியல்வாதி (இ. 1974)
- 1898 &ndash; கோல்டா மேயர், இசுரேலின் 4வது பிரதமர் (இ. 1978)
- 1899 &ndash; டி. எஸ். சொக்கலிங்கம், தமிழக இதழியலாளர், எழுத்தாளர், விடுதலைப் போராளி (இ. 1966)
- 1903 &ndash; பிங்கு கிராசுபி, அமெரிக்கப் பாடகர், நடிகர் (இ. 1977)
- 1919 &ndash; பீட் சீகர், அமெரிக்கப் பாடகர் (இ. 2014)
- 1920 &ndash; அசலா சச்தேவ், இந்தியத் திரைப்பட நடிகை (இ. 2012)
- 1924 &ndash; யெகுடா அமிசாய், செருமனிய-இசுரேலியக் கவிஞர் (இ. 2000)
- 1933 &ndash; ஜேம்ஸ் ப்ரௌன், *சோல் இசையின் தந்தை* என அழைக்கப்பட்ட அமெரிக்க இசை வல்லுநர் (இ. 2006)
- 1935 &ndash; சி. பாலசுப்பிரமணியன், தமிழறிஞர், பேராசிரியர் (இ. 1998)
- 1935 &ndash; சுஜாதா, தமிழக எழுத்தாளர் (இ. 2008)
- 1941 &ndash; எஸ். முத்துமீரான், இலங்கை எழுத்தாளர் (இ. 2024)
- 1951 &ndash; அசோக் கெலட், இராசத்தானின் 21வது முதலமைச்சர்
- 1955 &ndash; ரகுபர் தாசு, சார்க்கண்ட் மாநிலத்தின் 10வது முதலமைச்சர்
- 1959 &ndash; உமா பாரதி, மத்தியப் பிரதேசத்தின் 16வது முதலமைச்சர்
- 1977 &ndash; மரியாம் மீர்சாக்கானி, ஈரானியக் கணிதவியலாளர் (இ. 2017)
- 1988 &ndash; அகில், தென்னிந்தியத் திரைப்பட நடிகர்
# மே 3

## இறப்புகள்

- 1410 &ndash; எதிர்-திருத்தந்தை ஐந்தாம் அலெக்சாண்டர்
- 1481 &ndash; இரண்டாம் முகமது, உதுமானியப் பேரரசர் (பி. 1432)
- 1680 &ndash; சிவாஜி, மராட்டியப் பேரரசர் (பி. 1627)
- 1934 &ndash; காஞ்சிபுரம் நாயினாப் பிள்ளை, தமிழகக் கருநாடக இசைப் பாடகர்
- 1957 &ndash; டபிள்யூ. ஏ. சில்வா, இலங்கையின் சிங்கள புதின எழுத்தாளர் (பி. 1890)
- 1969 &ndash; சாகீர் உசேன், இந்தியாவின் 3வது குடியரசுத் தலைவர் (பி. 1897)
- 1971 &ndash; ஆர். நடராஜ முதலியார், தமிழகத் திரைப்படத்துறையின் முன்னோடி, ஊமைத் திரைப்படங்களைத் தயாரித்தவர் (பி. 1885)
- 1981 &ndash; நர்கிசு, இந்திய நடிகை (பி. 1929)
- 1986 &ndash; மாத்தளை அருணேசர், இலங்கை மலையக எழுத்தாளர் (பி. 1905)
- 2005 &ndash; ஜெகத் சிங் அரோரா, இந்தியத் தரைப்படை அதிகாரி (பி. 1916)
- 2009 &ndash; பி. ராஜம், தமிழக கருநாடக இசைப் பாடகர் (பி. 1922)
- 2014 &ndash; கேரி பெக்கர், நோபல் பரிசு பெற்ற அமெரிக்கப் பொருளியலாளர் (பி. 1930)
- 2023 &ndash; மனோபாலா, தமிழகத் திரைப்பட இயக்குநர், நடிகர், தயாரிப்பாளர் (பி. 1953)
# மே 3

## சிறப்பு நாள்

- உலக பத்திரிகை சுதந்திர நாள்
# மே 4

## பிறப்புகள்

- 1649 &ndash; சத்திரசால், இந்திய ஆட்சியாளர் (இ. 1731)
- 1767 &ndash; தியாகராஜர், கருநாடக இசை மும்மூர்த்திகளில் ஒருவர் (இ. 1847)
- 1777 &ndash; லூயி ஜாக் தெனார், பிரான்சிய வேதியியலாளர் (இ. 1857)
- 1825 &ndash; தாமசு என்றி அக்சுலி, ஆங்கிலேய உயிரியலாளர் (இ. 1895)
- 1909 &ndash; ஆ. மு. சரிபுத்தீன், இலங்கைத் தமிழறிஞர், புலவர் (இ. 2000)
- 1922 &ndash; யுஜினி கிளார்க், அமெரிக்க உயிரியலாளர் (இ. 2015)
- 1928 &ndash; ஓசுனி முபாரக், எகிப்தின் 4வது அரசுத்தலைவர்
- 1929 &ndash; திக்கிரி அபேயசிங்க, இலங்கை சிங்கள வரலாற்றாளர் (இ. 1985)
- 1929 &ndash; ஆட்ரி ஹெப்பர்ன், பிரித்தானிய நடிகை (இ. 1993)
- 1940 &ndash; ராபின் குக், அமெரிக்க மருத்துவர், எழுத்தாளர்
- 1942 &ndash; சாம் பிட்ரோடா, இந்திய தொழில் முனைவாளர், கண்டுபிடிப்பாளர்
- 1945 &ndash; என். ராம், இந்திய இதழியலாளர்
- 1958 &ndash; கெய்த் ஹேரிங், அமெரிக்க ஓவியர் (இ. 1990)
- 1965 &ndash; சம்பிக்க ரணவக்க, இலங்கை அரசியல்வாதி
- 1981 &ndash; அலெக்சாண்டர் கெரென்சுகி, உருசிய அரசியல்வாதி (இ. 1970)
- 1983 &ndash; திரிசா, தென்னிந்தியத் திரைப்பட நடிகை
# மே 4

## இறப்புகள்

- 1799 &ndash; திப்பு சுல்தான், மைசூர் பேரரசர் (பி. 1750)
- 1879 &ndash; முத்து குமாரசுவாமி, இலங்கைத் தமிழ் அரசியல் தலைவர் (பி. 1834)
- 1912 &ndash; நெட்டி இசுட்டீவன்சு, அமெரிக்க மரபணுவியலாளர் (பி. 1861)
- 1949 &ndash; எஸ். ஏ. கணபதி, மலாயா தொழிற்சங்கத் தலைவர், இந்திய விடுதலைப் போராட்ட வீரர் (பி. 1925)
- 1972 &ndash; காயிதே மில்லத், தமிழக முசுலிம் அரசியல் தலைவர், விடுதலைப் போராட்ட செயற்பாட்டாளர் (பி. 1896)
- 1980 &ndash; சோசப்பு பிரோசு டிட்டோ, யுகோசுலாவியாவின் 1-வது அரசுத்தலைவர் (பி. 1892)
- 1997 &ndash; டபிள்யூ. தகநாயக்க, இலங்கையின் 5வது பிரதமர் (பி. 1902)
- 2011 &ndash; கி. கஸ்தூரிரங்கன், தமிழக இதழாளர், எழுத்தாளர் (பி. 1933)
- 2017 &ndash; சற்சொரூபவதி நாதன், இலங்கை வானொலி ஒலிபரப்பாளர் (பி. 1937)
- 2021 &ndash; வி. கல்யாணம், இந்திய விடுதலைப் போராட்ட வீரர் (பி. 1922)
- 2021 &ndash; டிராபிக் ராமசாமி, தமிழக சமூக செயற்பாட்டாளர் (பி. 1934)
- 2023 &ndash; காரைக்குடி மணி, தமிழக மிருதங்கக் கலைஞர் (பி. 1945)
# மே 4

## சிறப்பு நாள்

- பன்னாட்டுத் தீயணைக்கும் படையினர் நாள்
- இறந்தவர்கள் நினைவு நாள் (நெதர்லாந்து)
# விக்கிப்பீடியா:ஆண்டு நிறைவுகள்/மே 3

**மே 3**: உலக பத்திரிகை சுதந்திர நாள்
- 1715 &ndash; எட்மண்டு ஏலியினால் எதிர்வு கூறப்பட்ட முழுமையான வலய மறைப்பு வடக்கு ஐரோப்பா, வடக்கு ஆசியா ஆகிய பகுதிகளில் அவதானிக்கப்பட்டது.
- 1879 &ndash; யாழ்ப்பாணம், கரவெட்டியில் வெல்லனிற் பிள்ளையார் கோயில் திருவிழா ஒன்றின் போது இடம்பெற்ற தீ விபத்தில் 50 பேர் வரையில் தீயில் கருகி மாண்டனர். நூற்றுக் கணக்கானோர் உடல் ஊனமுற்றனர். கோயில் முழுவதும் எரிந்து சாம்பரானது.
- 1913 &ndash; இந்தியாவின் முதல் முழு நீளத் திரைப்படம் ***ராஜா ஹரிஸ்சந்திரா*** (படம்) வெளியானது.
- 1921 &ndash; வட அயர்லாந்து, தெற்கு அயர்லாந்து என அயர்லாந்து இரண்டாகப் பிரிந்தது.
- 1939 &ndash; சுபாஸ் சந்திர போஸ் அனைத்திந்திய பார்வார்டு பிளாக்கு கட்சியை ஆரம்பித்தார்.
- 1941 &ndash; பிபிசி தமிழோசை வானொலி சேவை ஆரம்பிக்கப்பட்டது.
- 1986 &ndash; கொழும்பு விமான நிலையத்தில் எயர்லங்கா 512 பயணிகள் விமானத்தில் குண்டு வெடித்ததில் 21 பேர் கொல்லப்பட்டு 41 பேர் காயமடைந்தனர்.
**டி. எஸ். சொக்கலிங்கம்** (பி.&nbsp;1899) **ஆர். நடராஜ முதலியார்** (இ.&nbsp;1971) **பி. ராஜம்** (இ.&nbsp;2009)
# விக்கிப்பீடியா:ஆண்டு நிறைவுகள்/மே 4

**மே 4**: பன்னாட்டுத் தீயணைக்கும் படையினர் நாள்
- 1493 &ndash; திருத்தந்தை ஆறாம் அலெக்சாண்டர் புதிய உலகை எசுப்பானியாவுக்கும் போர்த்துக்கலுக்கும் பிரித்துக் கொடுத்தார்.
- 1799 &ndash; நான்காம் ஆங்கிலேய மைசூர் போர்: சீரங்கப்பட்டிண முற்றுகை (1799): **திப்பு சுல்தான்** (படம்) கொல்லப்பட்டதை அடுத்து ஸ்ரீரங்கப்பட்டணம் பிரித்தானியரின் கீழ் வந்தது.
- 1814 &ndash; எசுப்பானியா முழுமையான முடியாட்சிக்கு மாறியது.
- 1886 &ndash; ஹேமார்க்கெட் படுகொலை: சிகாகோவில் இடம்பெற்ற தொழிலாளர் கலகத்தில் காவல்துறையினர் மீது எறியப்பட்ட குண்டுவீச்சுக்குப் பின் இடம்பெற்ற காவல்துறையினரின் துப்பாக்கிச் சூட்டில் 8 பேர் கொல்லப்பட்டனர். 60 பேர் காயமடைந்தனர்.
- 1949 &ndash; அகில மலாயா தொழிற்சங்க சம்மேளத்தின் தலைவராக இருந்த எஸ். ஏ. கணபதி கோலாலம்பூர், புடு சிறைச்சாலையில் தூக்கிலிடப்பட்டார்.
- 1994 &ndash; இசுரேல் பிரதமர் இட்சாக் ரபீனுக்கும், பலத்தீன விடுதலை இயக்கத் தலைவர் யாசிர் அரஃபாத்துக்கும் இடையில் எட்டப்பட்ட அமைதி உடன்பாட்டின்படி காசாக்கரை, மற்றும் எரிக்கோவில் பாலத்தீனர்களுக்கு தன்னாட்சி உரிமை வழங்கப்பட்டது.
**தியாகராஜர்** (பி.&nbsp;1767) **முத்து குமாரசுவாமி** (இ.&nbsp;1879) **கி. கஸ்தூரிரங்கன்** (இ.&nbsp;2011)
# குரங்கு

**குரங்கு** (*Monkey*) ஒரு பாலூட்டி விலங்கு. வால் நீளம் தவிர்த்து 14 முதல் 16 சென்டிமீட்டர் அளவேயான சிறு குரங்குகள் முதல் ஒரு மீட்டர் உயரமான பெரிய குரங்குகள் வரை குரங்குகளில் பல வகைகள் உள்ளன. பழங்கள், இலைகள், தானியங்கள், கொட்டைகள், பூக்கள், பூச்சிகள், சிலந்திகள், முட்டைகள், பிற சிறு உயிரினங்களைக் குரங்குகள் உண்கின்றன. குரங்கில் இருந்து மனிதன் தோன்றினான் என்ற பரிணாம வளர்ச்சிக் கொள்கையை இடார்வின் முன்மொழிந்தார்.  
குரங்குகளுக்கு இரண்டு மூளைகள் உண்டு ஒன்று உடலையும் மற்றொன்று வாலையும் செயற்பட வைக்கிறது.
# குரங்கு

## மேலும் பார்க்க

- முதனி
- சோலை மந்தி
- பனி மந்தி
- சிறு குரங்கு
- தாட்டான் குரங்கு
- மந்தி குரங்கு
- இலை குரங்கு (Phayre's leaf monkey)
# விடுதலைக் கட்டுநர்

.
(*Found with or without the letter G*)]]
**விடுதலைக் கட்டுநர்** (*freemasonry*) என்பது சகோதரத்துவத்தை முன்னிறுத்தி செயல்படும் ஒரு ரகசிய கூட்டமைப்பு ஆகும். இதன் தொடக்கத்தை பற்றி அதிகம் தெரியவில்லை. இது 18-ம் நூற்றாண்டையொட்டி இங்கிலாந்தில் முறைபடுத்தபட்ட இயக்கம். பெரும்பாலும் கட்டிடக்கலை நிபுணர்களால் தொடங்கப்பட்டதாகவே ஒத்துக்கொள்ளபடுகிறது. மன்னர் சாலமனின் கோயிலைக் கட்டியவர்களால் தொடங்கப்பட்டது என்பது ஓர் ஐதீகம். இதன் ரகசிய நடவடிக்கைகளால் அச்சத்தையும் சந்தேகத்தையும் சம்பாதித்த ஒர் இயக்கம். அதனால், திரைகளை விலக்கி தங்கள் நடவடிக்கைகளை வெளிக்கொணர முயல்கிறது இவ்வியக்கத்தின் ஒரு பகுதி. *சகோதரத்துவம், உண்மை, உதவி* - இதுதான் இவர்களின் கடமை, கண்ணியம், கட்டுப்பாடு.
# விடுதலைக் கட்டுநர்

## அமைப்பு

இதன் அடிப்படை அமைப்பு Lodge எனப்படும் ஒரு குழுமம். இவர்கள் சந்திப்பதற்காகக் கூடும் இடத்தை *கோயில்* என்பர். இப்பொழுது இது சற்றே மாறி ஹால் (மண்டபம்) என்றும் அழைக்கப்படுகிறது. லண்டனில் உள்ள Freemasons Hall மிக பிரசித்தம். ஒரு நாட்டில் இருக்கும் லாட்ஜுகளை ஒருங்கிணைப்பது Grand Lodge. இது பொது விதி. அமெரிக்காவில் ஒவ்வொரு மாநிலத்திற்கும் ஒரு கிராண்ட் லாட்ஜ் உண்டு. ஒவ்வொரு லாட்ஜும் தனக்கேயுள்ள விதிமுறைகளை பின்பற்றியே செயல்படுகிறது. லாட்ஜுக்கும், கிராண்ட் லாட்ஜுக்கும் தலைவர், உப தலைவர் போன்ற பதவிகளெல்லாமுண்டு.  
ஒவ்வோரு லாட்ஜின் விதிமுறைகள் வித்தியாசப்படலாம். இவைகளுக்கு தொடர்புடைய லாட்ஜுகள், தொடர்பில்லா லாட்ஜுகள் எல்லாமுண்டு. ஒரு லாட்ஜின் உறுப்பினர், அதன் தொடர்புடைய லாட்ஜின் கூட்டத்திற்கு செல்லமுடியும். ஒரு லாட்ஜானது தனக்கு தொடர்பில்லா ஒரு லாட்ஜின் இருப்பையே ஒத்துக்கொள்ளாது.  
லாட்ஜுகள் பல விதமான பிரிவுகளாக இயங்கி வருகின்றன. இங்கிலாந்து பாரம்பரியத்தை சார்ந்த அல்லது கண்ட ஐரோப்பிய பாரம்பரியத்தை சார்ந்த பிரிவுகள் (anglo-saxon vs continental european), நவீன கோட்பாட்டையோ சம்பிரதாய கோட்பாட்டையோ சார்ந்திருப்பவர்கள் (moderns vs ancients) என்றெல்லாம் பல பிரிவுகள் உண்டு.
# விடுதலைக் கட்டுநர்

## உறுப்பினர்கள்

உறுப்பினராக விரும்புபவர் விண்ணப்பம் செய்து காத்திருக்க வேண்டியதுதான். லாட்ஜின் உறுப்பினர்கள் அதனை பரிசீலித்து அவரை சேர்த்துக்கொள்வதா என முடிவு செய்வார்கள். சேரும்பொழுது உறுதிமொழி, பல்வேறு சம்பிரதாயங்கள், தனிச்சின்னங்கள், சமிக்ஞைகள் என்று பல சட்டதிட்டங்களும் உண்டு.  
மூன்று வகையான உறுப்பினர்கள் உண்டு. முதற்கட்ட உறுப்பினராய் சேர்ந்தபின் தனது தாய் லாட்ஜில் படித்து பட்டம் பெற்றே இரண்டாம், மூன்றாம் நிலையை அடைய முடியும். மூன்றாம் நிலை உறுப்பினராலேயே தனது லாட்ஜுக்குத் தொடர்புடைய லாட்ஜுகளுக்கெல்லாம் செல்லமுடியும். பாரம்பரியமாக இதில் பெண்களை சேர்த்துக்கொள்வது இல்லை. ஆயினும் சில பெண்கள் உறுப்பினராக இருந்திருக்கின்றனர். இப்பொழுது பெண்களுக்கான தனி லாட்ஜுகளும் இருக்கின்றன.
# விடுதலைக் கட்டுநர்

## தகுதிகள்

உறுப்பினர்களாக விரும்புபவர்கள் கீழ்கண்ட தகுதிகள் பெற்றிருத்தல் வேண்டும்.
1. அவரின் சொந்த விருப்போடு வரவேண்டும்.
1. எல்லாம் வல்ல ஒரு சக்தி இருக்கிறது என்ற நம்பிக்கை வேண்டும். அவர்கள் எந்த மதத்தினராகவும் இருக்கலாம். ஆனால் இந்த நம்பிக்கை அவசியம். கடவுள் நம்பிக்கை இல்லையென்றாலும் பரவாயில்லை.
1. குறைந்தபட்ச வயதினை அடைந்திருக்க வேண்டும். பெரும்பாலும் 21.
1. நல்ல உடல், மன நலத்துடன், நற்பெயருடன் இருத்தல் அவசியம்.
1. சுதந்திரமாய் இருக்க வேண்டும். அடிமையாய் இருக்க கூடாது.
# விடுதலைக் கட்டுநர்

## சர்ச்சைகள்

வரலாற்றில் இவர்களின் இடம் சர்ச்சைக்குறியதாகவே இருக்கிறது. இவர்களின் ரகசிய நடவடிக்கைகளே இதற்கு காரணம். பல்வேறு கட்டங்களில் இவர்கள் கிருத்துவதிற்கு எதிராக போதிக்கின்றனர் என்றும், அப்பொழுது இருந்த ஆட்சிக்கு எதிரான நடவடிக்கைகளில் ஈடுபடுகின்றனர் என்றும் குற்றச்சாட்டுகள் இருந்துகொண்டே இருந்தன. இவர்களின் ரகசியத்தை சொல்ல முற்படுகின்றவர்களை கொன்றுவிடுகின்றனர் என்றும் சாத்தானையும் துர்தேவதைகளையும் வழிபடுகின்றனர் என்றும் கூட குற்றச்சாட்டுகள் உண்டு. இது போன்ற குற்றச்சாட்டுகளை இவர்கள் மறுத்தே வந்திருக்கின்றனர்.
# விடுதலைக் கட்டுநர்

## பிரபலமான விடுதலைக் கட்டுநர்கள்

- குடியரசு தலைவர்கள் - இரஜேந்திர பிரசாத், சர்வபள்ளி இராதாகிருஷ்ணன், பக்குரிதீன் அலி அஹமது
# பெரியார் (திரைப்படம்)

பெரியாரின் வாழ்க்கை வரலாற்றை மையமாக வைத்து 2007 ஆம் ஆண்டு வெளியிடப்பட்ட தமிழத் திரைப்படம்** பெரியார்** ஆகும். இத்திரைப்படம் தெலுங்கு மொழியில் *பெரியார் ராமசாமி நாயக்கர்* எனும் பெயரில் மொழிமாற்றம் செய்து வெளியிடப்பட்டது. இத்திரைபடத்தில் பெரியாராக சத்தியராஜ் நடித்தார். ஞான ராஜசேகரன் இப்படத்தை இயக்கியுள்ளார். இப்படத்தை உருவாக்குவதற்கு 95 இலட்சம் தமிழ்நாடு அரசால் வழங்கப்பட்டது. இப்படத்தை லிபர்டி கிரியேஷன்ஸ் சார்பில் கோ.சாமிதுரை தயாரித்தார்.
# பெரியார் (திரைப்படம்)

## நடிகர்கள்

- சத்யராஜ் - ஈ. வெ. இராமசாமி
- சந்திரசேகர் - பெரியாரின் தோழன் எஸ். இராமநாதன்
- ஜோதிமயி - நாகம்மாள்
- குஷ்பூ - மணியம்மை
- நிழல்கள் ரவி
- ஆர்த்தி குமார் - சக்ரவர்த்தி இராசகோபாலாச்சாரி ('இராஜாஜி')
- எஸ். எஸ். ஸ்டான்லே - கா. ந. அண்ணாதுரை
- மோகன் ராமன் - அம்பேத்கர்
- சொர்ணமால்யா (நடிகை)
- டைப்பிஸ்ட் கோபு - நிருபர்
# பெரியார் (திரைப்படம்)

## பாடல்கள்

பாடலாசிரியர் - வைரமுத்து, இசையமைப்பு - வித்யாசாகர்
- பகவான் ஒரு நாள், ஆகாயம் படைச்சார் - மதுபாலகிருஷ்ணன் குருசரண், சூர்யபிரகாஷ், முரளிதரன்
- இடை தழுவிக்கொள்ள, ஜடை தடவிக்கொள்ள - பிரியா சுப்பிரமணியன்
- கடவுளா நீ கல்லா - மதுபாலகிருஷ்ணன் குருசரண், மானிக்கா வினாயகன், சந்திரன், ரோசினி
- தை தை தை பெண்ணுரிமை செய் செய் - மாணிக்க விநாயகம், விஜயலட்சுமி சுப்பிரமணியன்
- தாயும் யாரோ, தந்தை யாரோ, நானும் யாரோ யார் யாரோ? - மது பாலகிருஷ்ணன்
# பெரியார் (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "பெரியாரின் இளமைக் கால விஷயங்களைச் சற்று வேகப்படுத்தி நீளத்தைக் குறைத்திருந்தால், அரசியல் மாற்றங்கள் நிறைந்த பிற்பகுதி வரலாற்றுக்கு இன்னும் தாராளமாக இடம் கொடுத்திருக்க முடியுமே! பெரியாரை பகுத்தறிவுப் பகலவனாகப் பேரொளி வீசவைத்த இன்னும் பல சம்பவங்களையும் விறு விறுப்பாகக் காட்டியிருக்க முடியுமே! இந்தத் தலைமுறையின் மனதில் பெரியாரின் பெருமைகளைக் கூடுதல் பொலிவோடு பதியவைத்திருக்கவும் முடியுமே! மற்றபடி, ஓர் இமயத்தை செல்லூலாய்டில் பதிவு செய்யும் இந்த முயற்சியை, மதிப்பெண் தராசினால் நிறுத்துப் பார்க்க இயலுமா, என்ன!" என்று எழுதினர்.
# வார்ப்புரு:தகவல்சட்டம் குடிவகை

<noinclude>
</noinclude>{|
|-  
|-
! | }
|-
| |}  
|-
! வகை
| }
|-  
|-
|-  
|-
! உற்பத்தி
| }
|-  
|-
! மூல நாடு
| }
|-
! அறிமுகம்
| }
|-  
|-  
|-  
|-  
|-  
|}<noinclude>
# வார்ப்புரு:தகவல்சட்டம் குடிவகை

## Values

- **name** - This comes to the top of the box.
- **bgcolor** - The background color of the beverage name.
- **image** - If there's not an image available, leave the field empty.
- **type** - Examples include diet soda, liqueur, ice tea and soft drink.
- **abv** (optional) - Alcohol by volume, f.e. 17.0% (everywhere else).
- **proof** (optional) - Proof for alcoholic beverages (US only).
- **manufacturer** - The main manufacturer.
- **distributor** (optional) - If the distributor is not also the manufacturer.
- **origin** - Country of first introduction or origin.
- **introduced** - The year (or the date) when the beverage was introduced.
- **discontinued** (optional) - The possible year (or the date) when the beverage was discontinued.
- **colour** (optional) - The colour(s) of the beverage.
- **flavour** (optional) - The dominating flavour of the beverage, whether this is a hybrid or a straight flavor.
- **variants** (optional) – For any variants of the same product; a diet version, or a stronger tasting version for example.
- **related** (optional) - Related products in the same category, such as other diet sodas or other liqueurs in the same tier.
# வார்ப்புரு:தகவல்சட்டம் குடிவகை

## Infobox

**Directions**: copy and paste the infobox below into the desired article and fill in the answers after the equals (=) sign.
**Note**: some of the values are optional, see above. For questions or examples please see the [[|talk]] page.  
<pre>  
</pre>
</div>  
</noinclude>
# இந்திய அஞ்சல் துறை

**இந்திய அஞ்சல் துறை** 'இந்தியா போஸ்ட்' (*India Post*) என்ற பெயரில் செயல்படுகிறது. இது இந்திய அரசினால் செயல்படுத்தப்படும் அஞ்சல் சேவை ஆகும். இது பல வழிகளில் மக்களுக்குச் சேவை செய்து வருகிறது. நாள் ஒன்றுக்கு இரண்டு இலட்சம் கடிதங்கள் பட்டுவாடா செய்யப்படுகின்றன. நாட்டின் எந்த இடத்திலிருந்தும் எந்த இடத்திற்கும் அதிகபட்சமாக நான்கு நாட்களுக்குள் கடிதங்கள் பட்டுவாடா செய்யப்படுகிறது.  
இந்திய அஞ்சல்துறை மொத்தம் 154,000 அஞ்சல் அலுவலகங்களைக் கொண்ட உலகின் மிகப்பெரிய துறையாகும் (சீனா இரண்டாவது இடம், 57,000 தபால் அலுவகங்கள்). இதன் பரந்து விரிந்த அலுவலகங்களால் இந்தியாவின் அனைத்து இடங்களும் இணைக்கப்படுகின்றன. இந்திய அஞ்சல் துறையில் மொத்தம் 593,878 (2001ம் வருடத்தின் படி) ஊழியர்கள் பணிபுரிகிறார்கள். இந்திய அஞ்சல் துறை சிறிய வகை வங்கி சேவைகளிலும் ஈடுபடுகிறது. இதன் மூலம் வங்கி வசதி இல்லாத கிராமங்களும் பயன்பெறுகின்றன. 21 சதுர கிலோ மீட்டர் அளவுக்கு, சுமார் 6000 நபர்களுக்கு ஒரு அஞ்சல் அலுவலகம் என்ற விகிதத்தில் இது உள்ளது. தமிழ்நாட்டில் மட்டும் 10,264 அஞ்சலகங்கள் உள்ளன.
# இந்திய அஞ்சல் துறை

## வரலாறு

இந்தியாவில் ஆங்கிலக் கிழக்கிந்தியக் கம்பெனி முதன்முதலாக 1764 - 1766களில் பம்பாய், மெட்ராஸ் மற்றும் வங்காள மாகாணங்களில் அஞ்சல் சேவையைத் துவக்கியது. வாரன் ஹேஸ்டிங்ஸ் கவர்னராக இருந்த போது அஞ்சல் சேவை பொது மக்களுக்காகவும் செயல்படத் துவங்கியது. அப்போது 100 மைல் தூரத்துக்குட்பட்ட கடிதங்களுக்கு 2 அணா (ஒரு ரூபாயில் எட்டில் ஒரு பங்கு) வசூலிக்கப்பட்டது.  
அஞ்சல் சேவையின் அவசியத்தை உணர்ந்தவுடன் பிறகு அனைத்து மாகாணங்களிலும் அஞ்சல் துறை செயல்படத் தொடங்கியது. 1839ல் வடமேற்கு, 1860ல் பஞ்சாப், 1861ல் பர்மா, 1866ல் மத்திய மாகாணம், 1869ல் சிந்து, 1871ல் ராஜபுதனா, 1873ல் அசாம், 1877ல் பீகார், 1878ல் கிழக்கு வங்காளம் ஆகிய அஞ்சல் வட்டங்கள் துவங்கப்பட்டு அஞ்சல்துறை செயல்படத் தொடங்கியது. பின் 1914ம் ஆண்டுவாக்கில் இந்த அஞ்சல் வட்டங்கள் இணைக்கப்பட்டு 7 அஞ்சல் வட்டங்களாகக் குறைக்கப்பட்டன. வங்காளம் & அசாம், பிகார் & ஒரிஸ்ஸா, பம்பாய் (சிந்து உள்ளடக்கியது), பர்மா, மெட்ராஸ், பஞ்சாப் & வடமேற்கு மற்றும் உத்தரப்பிரதேசம் ஆகியனவாக இணைக்கப்பட்டன. தபால்தலைகளின் உபயோகம் 1 சூலை 1852ல் சிந்து மாவட்டத்தில் அறிமுகப்படுத்தப்பட்டது. தபால்தலைகள் வட்டவடிவில் இருந்தன. பின்னர் 1854ல் பேரரசி விக்டோரியாவின் உருவம் பொரிக்கப்பட்ட தபால் தலைகள் கல்கத்தாவில் அச்சிடப்பட்டு *EAST INDIA POSTAGE* என்ற பெயருடன் இந்தியா முழுவதும் உபயோகத்துக்கு வந்தன.
# இந்திய அஞ்சல் துறை

## துறை அமைப்பு

இந்திய அஞ்சல் துறை இந்திய தொலைதொடர்பு மற்றும் தகவல் தொழில் நுட்ப அமைச்சகத்தின் அதிகாரத்திற்குக் கட்டுப்பட்டது. இந்தியாவில் மொத்தம் 23 அஞ்சல் வட்டங்கள் தற்போது உள்ளன. ஒவ்வொரு அஞ்சல் வட்டமும் தலைமை அஞ்சல் அதிகாரியின் கீழ் இயங்குகின்றன. இந்த அஞ்சல் வட்டங்கள் தவிர இந்திய இராணுவத்தின் அஞ்சல் சேவைக்காக ஒரு சிறப்பு அஞ்சல் வட்டமும் செயல்படுகிறது.
# இந்திய அஞ்சல் துறை

## அஞ்சல் அலுவலகங்களின் வகைகள்

இந்தியாவில் உள்ள அஞ்சல் அலுவலகங்கள் நான்கு வகையாகப் பிரிக்கப்பட்டுள்ளன. அவை
1. தலைமை அஞ்சல் அலுவலகங்கள்
1. துணை அஞ்சல் அலுவலகங்கள்
1. புற உறுப்பான துணை அஞ்சல் அலுவலகங்கள்
1. புற உறுப்பான கிளை அஞ்சல் அலுவலகங்கள்
# இந்திய அஞ்சல் துறை

## அஞ்சல் அலுவலகச் சேவைகள்

இந்தியத் அஞ்சல் துறையின் அஞ்சல் சேவைகள் ஆறு வகையாகப் பிரிக்கப்பட்டுள்ளன. அவை  
1. **ராஜதானிப் பிரிவு** - தேசியத் தலைநகரத்திலிருந்து மாநிலங்களின் தலைநகரங்களுக்கு எடுத்துச் செல்லப்படும் அஞ்சல்கள் இவை. இவற்றைப் போடுவதற்கான அஞ்சல் பெட்டி மஞ்சள் நிறத்தில் இருக்கும்.
1. **பச்சைப் பிரிவு** - தேர்ந்தெடுக்கப்பட்ட சில மாவட்டத் அஞ்சல் நிலையங்களில் இருந்து பெரும் நகரங்களுக்கு எடுத்துச் செல்லும் தபால்கள் இவ்வகை. இவற்றைப் போடுவதற்கான அஞ்சல் பெட்டி பச்சை நிறத்தில் இருக்கும்.
1. **பெருநகரப் பிரிவு** - பெங்களூர் , ஐதராபாத், கொல்கத்தா, சென்னை, டெல்லி, மும்பை ஆகிய பெருநகரங்களுக்கிடையே செல்லும் அஞ்சல்கள் இவ்வகை. இவற்றைப் போடுவதற்கான அஞ்சல் பெட்டி நீல நிறத்தில் இருக்கும்.
1. **வணிகப் பிரிவு** - அதிக அளவு அஞ்சல்களை அனுப்புகிற வணிகர்களுக்காக அமைக்கப்பட்டது. பதிவு அஞ்சல் முதலான பல பிரிவுகளில் இந்த அஞ்சல்கள் மொத்தமாக ஒரு சில தபால் நிலையங்களில் பெறப்படும்.
1. **பருவ இதழ்கள் பிரிவு** - அஞ்சல் வழியில் வார, மாத அச்சிதழ்களைப் பெறும் வாடிக்கையாளர்களுக்கு பத்திரிகை அலுவலகங்கள் அனுப்பும் அஞ்சல்கள் இவ்வகையைச் சார்ந்தது. ஒவ்வொரு இதழுக்கும் குறிப்பிட்ட நாட்கள் ஒதுக்கப்பட்டு அந்த நாட்களில் மட்டும் பத்திரிகை அஞ்சல்கள் பெறப்படுகின்றன.
1. **மொத்த அஞ்சல் பிரிவு** - பெரும் வணிகர்களிடமிருந்து பெறப்படும் அதிகமான அஞ்சல்கள் அஞ்சல் பெட்டிக்கோ அல்லது அஞ்சலகத்திற்கோ செல்லாமல் அஞ்சல் பையில் இடப்பட்டு அஞ்சல் பிரிப்பகத்திற்கு நேரடியாக எடுத்துச் செல்லப்படும்.
# இந்திய அஞ்சல் துறை

## அஞ்சல் குறியீட்டு எண்

அஞ்சல்கள் வேகமாகவும் குழப்பமின்றிப் பிரிக்கப்பட்டு குறிப்பிட்ட பகுதிக்கு அனுப்புவதற்கு வசதியாக அஞ்சல் குறியீட்டு எண்கள் பயன்படுத்தப்படுகின்றன. 1972ல் கொண்டு வரப்பட்ட இந்தக் குறியீட்டு எண் திட்டத்தில் 6 இலக்கங்கள் இருக்கும். முதல் இலக்கம் அதன் மண்டலத்தைக் குறிக்கும். இரண்டாவது இலக்கம் துணை மண்டலத்தைக் குறிக்கும். மூன்றாவது இலக்கம் அந்த அஞ்சல் பிரிப்பக மாவட்டத்தைக் குறிக்கும். கடைசி மூன்று இலக்கங்கள் அந்த அஞ்சல் வட்டத்தின் அஞ்சல் நிலையத்தைக் குறிக்கும்.  
உதாரணமாக:  
- புதுடெல்லி, சம்மு காசுமீர், பஞ்சாப், இமாசலப் பிரதேசம், ஹரியானா, சண்டிகர் ஆகியவைகளுக்கு தொடக்க எண் 1 ஆக இருக்கிறது.
- உத்தரப் பிரதேசம், உத்தர்காண்ட் மாநிலத்திற்கு தொடக்க எண்ணாக 2 இருக்கிறது.
- ராஜஸ்தான், குஜராத், டையூ -டாமன், நாகர்ஹவேலி பகுதிகளுக்கு தொடக்க எண்ணாக 3 இருக்கிறது.
- மத்தியப் பிரதேசம், கோவா, மகாராஷ்டிரம் ஆகியவைகளுக்கு தொடக்க எண்ணாக 4 இருக்கிறது.
- ஆந்திரப் பிரதேசம், கர்நாடகம் ஆகிய மாநிலங்களுக்கு தொடக்க எண்ணாக 5 இருக்கிறது.
- தமிழ்நாடு, கேரளா, இலட்சத்தீவுகள், மினிக்காய் ஆகிய பகுதிகளுக்கு தொடக்க எண்ணாக 6 இருக்கிறது.
- ஒரிசா, அந்தமான் நிக்கோபார் தீவுகள், மேற்கு வங்காளம், மிசோரம், மேகாலயா, மணிப்பூர், நாகலாந்து, அசாம், அருணாச்சலப் பிரதேசம், திரிபுரா ஆகிய மாநிலங்களுக்கு தொடக்க எண்ணாக 7 இருக்கிறது.
- பீகார், ஜார்கண்ட் மாநிலங்களுக்கு தொடக்க எண்ணாக 8 இருக்கிறது.
# இந்திய அஞ்சல் துறை

## பலதரப்பட்ட அஞ்சல் சேவைகள்

பொதுவாக அனைத்து அஞ்சல் நிலையங்களும் பின்வரும் சேவைகளில் ஈடுபடுகின்றன.  
- அஞ்சல்தலைகள் விற்பனை, அஞ்சல் அட்டை மற்றும் கடிதஉறைகள் விற்பனை
- பதிவு அஞ்சல்கள் (*Registered post*) அனுப்புதல்
- அஞ்சல் மூலம் பணம் அனுப்புதல் (*Money order*)
- அஞ்சல் மூலம் பொருட்கள் அனுப்புதல் (*Booking parcels*)
- உள்நாட்டு மற்றும் வெளிநாட்டு அஞ்சல் சேவை
- 1986 முதல் விரைவு அஞ்சல் சேவை மூலம் 35 கிலோ எடை வரையிலான பொருட்களுக்களை அனுப்பலாம்.
- 2009 ஆண்டில் தொடங்கப்பட்ட லாஜிஸ்டிக் சேவை மூலம் வீட்டு உபயோகப் பொருட்களைக் கூட அனுப்பலாம்.
- விரைவஞ்சல் சேவை உலக அளவில் 99 நாடுகளில் உள்ளது.
- ‘ட்ராக் மற்றும் ட்ரேஸ்’ மூலம் பதிவு செய்யப்பட்ட கடிதம், பொருட்கள் பட்டுவாடா விவரத்தை அறியலாம்.
- செயற்கைக் கோள் வழியில் பணவிடை அனுப்பும் வசதி
- மின்னணு அஞ்சல்
- இணைய வழி பில் தொகை செலுத்தல்
- புத்தகங்கள் விற்பனை
# இந்திய அஞ்சல் துறை

## இதர சேவைகள்

இந்தியாவில் அஞ்சல் அலுவலகங்கள் தபால் அனுப்பும் சேவைகளில் மட்டுமல்லாது கீழ்க்கண்ட பிற வசதிகளையும் பொதுமக்களுக்குத் தருகின்றன.
- பொது சேமநல நிதி
- தேசிய சேமிப்புப் பத்திரம்
- வங்கி சேமிப்புக் கணக்கு
- மாத வருவாய்த் திட்டம்
- வைப்புத் தொகைத் திட்டங்கள்
- கடவுச்சீட்டு விண்ணப்பம்
- தங்கப் பத்திரம்
- காப்பீட்டுத் திட்டச் சேவை
- உள்ளுர் கேபிள் உரிமம்
- கிசான் விகாஸ் பத்திரம்
# போரோபுதூர்

**போரோபுதூர்** (ஆங்கிலம்: *Borobudur* அல்லது *Barabudur*; இந்தோனேசியம்: *Candi Borobudur*; சாவக மொழி: ꦕꦤ꧀ꦝꦶꦧꦫꦧꦸꦝꦸꦂ]]; மலாய் மொழி: *Candhi Barabudhur*) என்பது இந்தோனீசியாவில் உள்ள சாவகத் தீவின் மெங்கெலாங் (*Magelang Regency*) பகுதியில் அமைந்துள்ள மகாயான பௌத்த நினைவுச் சின்னம் ஆகும்.  
இந்த ஆலய நினைவுச் சின்னம் ஒன்பதாம் நூற்றாண்டைச் சேர்ந்தது. இது ஆறு சதுர வடிவிலான மேடை அமைப்புக்களையும், அதன்மேல் அமைந்த மூன்று வட்ட வடிவ மேடைகளையும் கொண்டது. இவை, 2672 புடைப்புச் சிற்பங்களைக் கொண்ட கற்சுவர்களாலும், 504 புத்தர் சிலைகளாலும் அலங்கரிக்கப்பட்டுள்ளன.  
உச்சியில் அமைந்துள்ள மேடையின் நடுவில், குவிமாடமும் அதனைச் சுற்றி துளைகள் கொண்ட தாது கோபுரங்களுக்குள் அமர்ந்த நிலையிலான 72 புத்தர் சிலைகளும் காணப்படுகின்றன.
# போரோபுதூர்

## வரலாறு

மத்திய ஜாவாவில் 8-ஆம் நூற்றாண்டில் பலம் வாய்ந்த அரசு ஒன்று உருவானது. பின்னர் மாத்தாரம் அரசு எனப் பெயர்பெற்ற அதன் மன்னர்கள் சைலேந்திரர் (மலை அரசர்) என்னும் இந்தியப் பட்டப் பெயரைச் சூட்டிக் கொண்டனர். அவர்கள் கட்டிய கோயில்களுள் போரோபுதூர் மிகவும் புகழ் பெற்றது. இதை சமரதுங்கா என்பவர் 8-ஆம் நூற்றாண்டில் கட்டினார். 9-ஆம் நூற்றாண்டின் மத்தியில், சைலேந்திரர்களின் அரசு ஸ்ரீவிஜயா அரசைத் தன் குடையின் கீழ்க் கொண்டு வந்தது.  
பிரமாண்டமான இந்தக் கோயில் பராமரிக்கப்படாததால் 11-ஆம் நூற்றாண்டில் மெல்ல மெல்ல மண்ணுக்குள் புதைந்து போனது. 14-ஆம் நூற்றாண்டில், ஜாவாவின் பௌத்த, இந்து அரசுகளின் வீழ்ச்சியுற்று, ஜாவாவில் இசுலாம் தலையெடுத்ததோடு போரோபுதூர் கைவிடப்பட்டதாகச் சான்றுகள் கூறுகின்றன 100 வருடங்களுக்கு முன்பு தொல்பொருள் ஆராய்ச்சியாளர்கள் இந்தக் கோயிலைத் தோண்டியெடுத்து புதுப்பித்தார்கள்.  
1814-ஆம் ஆண்டில் ஜாவாவின் பிரித்தானிய ஆட்சியாளராக இருந்த தாமஸ் ராஃபில்ஸ் (*Thomas Raffles*) என்பவரால் இது மீண்டும் கண்டிபிடிக்கப்பட்டு வெளிச்சத்துக்கு வந்தது. இதன் பின்னர் இந்த நினைவுச் சின்னம் பல தடவைகள் புதுப்பிக்கப் பட்டது. இந்தோனீசிய அரசும், யுனெஸ்கோவும் இணைந்து செயற்படுத்திய பெரிய அளவிலான மீளமைப்புத் திட்டம் ஒன்று 1975 ஆம் ஆண்டுக்கும் 1982 ஆம் ஆண்டுக்கும் இடையில் முன்னெடுக்கப்பட்டது.  
அன்று முதல் இன்று வரை போரோபுதூர் கோயில் இந்தோனேஷியாவின் தேசியச் சின்னமாகவும் சரித்திர புகழ்பெற்ற தலமாகவும் கம்பீரத்துடன் காட்சியளிக்கிறது. இதனைத் தொடர்ந்து இந்த நினைவுச்சின்னம் யுனெஸ்கோவின் உலகப் பாரம்பரியக் களங்களில் ஒன்றாகப் பட்டியலிடப்பட்டது.
# போரோபுதூர்

## அமைப்பு

புத்த மதத்தைச் சார்ந்தவர்களின் புனிதத் தலமாகக் கருதப்படும் இந்தக் கோயில் 55 ஆயிரம் சதுர மீட்டர் பரப்பளவில் அமைந்துள்ளது. சுமார் 196,800 கற்கள் பயன்படுத்தி இக்கோயில் கட்டப்பட்டுள்ளது. கோயில் பத்து அடுக்குகள் கொண்டது. இந்த அடுக்குகள் பிரமிடு வடிவில் அமைக்கப்பட்டுள்ளன.இந்தக் கோயிலின் சுவர்களில் புத்தரின் வாழ்க்கை வரலாற்றுச் சித்திரங்கள் வரையப்பட்டுள்ளன.  
தொலைவில் இருந்து பார்த்தால் சிறிய குன்று போலவும், உயரத்தில் இருந்து பார்த்தால் தாமரை போலவும் காட்சியளிப்பது கோயிலின் சிறப்பம்சமாகும். இந்த நினைவுச்சின்னம், புத்தருக்கான கோயிலாக விளங்குவதுடன், பௌத்த யாத்திரைக்குரிய இடமாகவும் உள்ளது.  
புனிதப்பயணம் செய்வோர், இதன் அடியில் தொடங்கி, இதைச் சுற்றியபடியே மூன்று தளங்களூடாக மேலேறுவர். இம் மூன்று தளங்களும், *காமதாது*, *ரூபதாது*, *அரூபதாது* எனப்படும் பௌத்த அண்டக் கோட்பாட்டில் கூறியுள்ளவாறு மூன்று நிலைகளைக் குறிக்கின்றது. இந்தப் பயணத்தின்போது, புனிதப்பயணிகள், 1,460 புடைப்புச் சிற்பங்களைக் கொண்ட சுவர்கள், காப்புச் சுவர்கள் ஆகியவற்றுடன் அமைந்த படிக்கட்டுகள், நடைவழிகள் என்பவற்றினூடாகச் செல்கின்றனர்.
# வார்ப்புரு:Navigation with columns/doc

<includeonly></includeonly><noinclude></noinclude>  
__NOTOC__
Version of that presents its content in columns. Originally intended to provide a straightforward means to align links prefixed by flag icons, e.g. in templates offering links to country articles.
# வார்ப்புரு:Navigation with columns/doc

## Parameters

Required parameters in **bold**; deprecated parameter names in parentheses.
# வார்ப்புரு:Navigation with columns/doc

## Blank syntax

Only required parameters included.
<pre>  
</pre>
# வார்ப்புரு:Navigation with columns/doc

## Example

### Code

<pre>  
</pre>
# வார்ப்புரு:Navigation with columns/doc

## Calculations used

<pre>
┌--------------------------------centered table-------------------------------┐  
columns: | (padding) | ┌---------------|---------}------|---------------┐ |
widths: | }/2 | } or | } or | ... | } or |
| } | } | ... | } |
</pre>
# வார்ப்புரு:Resize/doc

<includeonly></includeonly><noinclude></noinclude>  
Template to aid switching the font-size used for a text string.  
; Syntax
<code>|*N*|*text*}}</code>&nbsp; or &nbsp;<code>|*text*}}</code>  
*N* specifies a size, such as "90%", "1.2em", etc. For the default case (the second above), *N* is set to "90%".  
; Examples
**<code></code>**  
| <code></code> | } |
| --- | --- |
# வார்ப்புரு:Resize/doc

### Alternate

= (i.e. *Text* will appear at 90% normal size.)
<includeonly>  
</includeonly>
# கலத்தியா

***கலத்தியா*** என்பது அறிவியல் வகைப்பாட்டின்படி, மரந்தாசியே (*Marantaceae*) குடும்பத்தைச் சேர்ந்த ஒரு தாவரச் சாதி (*genus*) ஆகும். இச் சாதியில் ஏறத்தாழ இருபத்தைந்து இனங்கள் உள்ளன. அமெரிக்காவின் வெப்ப வலயப் பகுதிகளைத் தாயகமாகக் கொண்ட இச் சாதியின் பல இனங்கள் வீட்டுத் தாவரங்களாக வளர்க்கப்படுகின்றன. இவற்றுட் சில இனங்களின் இலைகள் வரிக்குதிரையின் கோடுகளை ஞாபகப்படுத்துவதால் *வரிக்குதிரைத் தாவரங்கள்* (*Zebra plants*) என அழைக்கப்படுவதுண்டு.
# கலத்தியா

## இனங்கள்

கலத்தியா தாவரச் சாதியில் உள்ள இனங்களுட் சில பின்வருமாறு:  
*கலத்தியா அல்பேர்ட்டீ (*Calathea Albertii*)*  
*கலத்தியா குரோகாட்டா (*Calathea Crocata*)*  
*கலத்தியா லான்சிஃபோலியா Calathea lancifolia)*  
*கலத்தியா லொயேசேனென் (Calathea loeseneri)*  
*கலத்தியா லூசே (Calathea louisae)*  
*கலத்தியா மக்கொயானா (Calathea makoyana)*  
*கலத்தியா ஓர்பிஃபோலியா (Calathea orbifolia)*  
*கலத்தியா ஓர்னாட்டா (Calathea ornata)*  
*கலத்தியா ரோசோபிக்டா (Calathea roseopicta)*  
*கலத்தியா ரூஃபிபார்பா (Calathea rufibarba)*  
*கலத்தியா அண்டுலாட்டா (Calathea undulata)*  
*கலத்தியா வார்சேவிச்சீ (Calathea warscewiczii)*  
*கலத்தியா சீபிரீனா (Calathea zebrina)*
# பன்னாட்டுத் தீயணைக்கும் படையினர் நாள்

**பன்னாட்டுத் தீயணைக்கும் படையினர் நாள்** (*International Firefighters' Day*) மே 4ஆம் நாளன்று ஆண்டுதோறும் நினைவுகூரப்பட்டு வருகிறது.
# பன்னாட்டுத் தீயணைக்கும் படையினர் நாள்

## பின்னணி

வழக்கமாக இந்நாளன்று ஐரோப்பிய நாடுகளில் தீயணைப்பும் படையினர் நாள் கொண்டாடப்பட்டு வந்தது. எனினும் 1999 ஆண்டு ஜனவரி 4 அன்று அவுஸ்திரேலியாவில் இடம்பெற்ற பெரும் காட்டுத்தீயைக் கட்டுப்படுத்தும் போராட்டத்தில் உயிரிழந்த ஐந்து தீயணைக்கும் படையினரை நினைவுகூருவதற்கு ஆதரவாக உலகெங்கும் மின்னஞ்சல் மூலமாக இடம்பெற்ற பரப்புரையினை அடுத்து மே 4ஆம் நாளை உலகெங்கும் நினைவுகூர முடிவுசெய்யப்பட்டது.
# பிகோனியா

**பிகோனியா** என்பது அறிவியல் வகைப்பாட்டு அடிப்படையில், பிகோனியேசியே (Begoniaceae) குடும்பத்தைச் சேர்ந்த ஒரு பூக்கும் தாவரப் பேரினம் ஆகும். இக் குடும்பத்தில் இரண்டு சாதிகள் மட்டுமே உள்ளன. *சிம்பிகோனியா* சாதி இப்பொழுது பிகோனியாவுக்குள் சேர்க்கப்பட்டுள்ளது. ஏறத்தாழ 1500 இனங்களை உள்ளடக்கிய பிகோனியா மிகப் பெரிய பத்துப் பூக்கும் தாவரச் சாதிகளுள் ஒன்றாகும்.  
இவற்றிற் பல, வெள்ளை, இளஞ் சிவப்பு, மஞ்சள் போன்ற பல்வேறு நிறங்களிலான கவர்ச்சிகரமான பூக்கள், அழகிய இலைகள் போன்றவற்றைக் கொண்டிருப்பதால் இச் சாதியைச் சேர்ந்த பெருமளவிலான இனங்களும், கலப்பினங்களும் பயிரிடப்பட்டு வருகின்றன. இச் சாதியைச் சேர்ந்த இனங்கள் வெவ்வேறு கண்டங்களில் இருந்து வந்தாலும் கூட அவையனைத்தையும் ஒன்றுடன் ஒன்று சேர்த்துக் கலப்பினங்களை உருவாக்க முடிவது இந்தச் சாதிக்குரிய சிறப்பியல்பாகும். இதனால் இச் சாதியில் ஏராளமான கலப்பின வகைகள் காணப்படுகின்றன. அமெரிக்க பிகோனியாச் சங்கம் பிகோனியாக்களைப் பல்வேறு குழுக்களாக வகைப்படுத்தியுள்ளது. இவ் வகைப்பாடு, பிரம்பு வகை (cane-like), செடிவகை (shrub-like), குமிழ்த் தாவரவகை, கிழங்குத்தாவர வகை, தடித்த தண்டு கொண்டவை போன்ற அடிப்படையில் அமைந்துள்ளன. பெரும்பாலும் இவ் வகைப்பாடு முறையான அறிவியல் வகைப்பாட்டுடன் பொருந்துவதில்லை. சில கலப்பினங்கள் பல குழுக்களுக்குரிய இயல்புகளைக் கொண்டிருப்பதுடன், சில எந்தக் குழுவுக்குமே பொருந்திவராத நிலையும் உள்ளது.
# பிகோனியா

## பயிரிடுதல்

பயிரிடுதல் தொடர்பில் வேறுபட்ட பிகோனியாக் குழுக்களுக்கு வெவ்வேறுவகை நிலைமைகள் தேவைப்படுகின்றன. ஆனால், பல பிகோனியா இனங்கள் வெப்ப வலயப் பகுதிகளைச் சேர்ந்தவை ஆதலால், இவ்வினங்களும், அவற்றின் கலப்பினங்களும் பொதுவாக இள வெப்பச் சூழ்நிலைகளில் சிறப்பாக வளர்கின்றன. பொதுவாக இவை காடுகளில் மரங்களுக்கு அடியில் வளரும் தாவரங்களாக இருப்பதனால், இவை வளர்வதற்கு நிழல் தேவைப்படுகின்றது. கூடிய வெப்பப் பகுதிகளில் உள்ள சில இனங்கள் முழுமையான சூரிய ஒளியையும் கூடத் தாங்கி வளரக்கூடியவையாக உள்ளன. பொதுவாக பிகோனியாக்களுக்கு, தொடர்ச்சியாக ஈரலிப்பாகவோ அல்லது முழுமையாக வரண்டுபோகும் தன்மையோ இல்லாத ஆனால், இலகுவாக நீர் வடியக்கூடிய வளர்ச்சி ஊடகம் தேவை. பெரும்பாலான பிகோனியாக்கள் ஆண்டு முழுதும் வளரவும், பூக்கவும் கூடியன எனினும், குமிழ் வகைப் பிகோனியாக்களுக்கு உறக்கநிலைக் காலம் உள்ளது. இக் காலத்தில் குமிழ்களைக் குளிர்ச்சியாக வறண்ட சூழலில் சேமித்து வைக்கலாம்.  
செம்பஃபுளோரன்ஸ் குழுவைச் சேர்ந்த பிகோனியாக்கள் பெரும்பாலும் படுக்கைத் தாவரங்களாக (bedding plants) வெளியில் வளர்க்கப்படுகின்றன. குமிழ் வகைப் பிகோனியாக்கள் பூஞ்சாடிகளிலேயே பெரிதும் வளர்க்கப்படுகின்றன.
# மே 5

## பிறப்புகள்

- 1479 &ndash; குரு அமர் தாஸ், 3வது சீக்கிய குரு (இ. 1574)
- 1752 &ndash; யோகான் தோபியாசு மேயர், செருமானிய இயற்பியலாளர், கணிதவியலாளர், வானியலாளர் (இ. 1830)
- 1813 &ndash; சோரன் கீர்க்கே கார்ட், டென்மார்க் மெய்யியலாளர் (இ. 1855)
- 1818 &ndash; கார்ல் மார்க்சு, செருமானிய மெய்யியலாளர், சமூகவியலாளர் (இ. 1883)
- 1833 &ndash; பேர்டினண்ட் வொன் ரிச்தோஃபென், செருமானிய புவியியலாளர், கல்வியாளர் (இ. 1905)
- 1862 &ndash; நிக்கோ பிரொசுமானி, சியோர்சிய ஓவியர் (இ. 1818)
- 1864 &ndash; நெல்லி பிளை, அமெரிக்க ஊடகவியலாளர், எழுத்தாளர் (இ. 1922)
- 1883 &ndash; ஆர்ச்சிபால்ட் வேவல், ஆங்கிலேய தளபதி, பிரித்தானிய இந்தியாவின் 43வது தலைமை ஆளுநர் (இ. 1950)
- 1903 &ndash; தி. சு. அவிநாசிலிங்கம் செட்டியார், தமிழக அரசியல்வாதி, விடுதலைப் போராட்ட செயற்பாட்டாளர், காந்தியவாதி. (இ. 1991)
- 1911 &ndash; பிரிட்டிலடா வதேதர், இந்திய செயற்பாட்டாளர் (இ. 1932)
- 1916 &ndash; ஜெயில் சிங், இந்தியாவின் 7வது குடியரசுத் தலைவர் (இ. 1987)
- 1916 &ndash; பி. யு. சின்னப்பா, தமிழக நாடக, திரைப்பட நடிகர், பாடகர் (இ. 1951)
- 1922 &ndash; டி. ஆர். ராஜகுமாரி, தென்னிந்தியத் திரைப்பட நடிகை (இ. 1999)
- 1933 &ndash; இரத்னசிறி விக்கிரமநாயக்கா, இலங்கையின் 11வது பிரதமர் (இ. 2016)
- 1943 &ndash; மைக்கேல் பாலின், ஆங்கிலேய நடிகர்
- 1951 &ndash; குல்சன் குமார், இந்தியத் திரைப்படத் தயாரிப்பாளர், இசையமைப்பாளர் (இ. 1997)
- 1964 &ndash; ஆறுமுகம் தொண்டமான், இலங்கை மலையக அரசியல்வாதி, தொழிற்சங்கத் தலைவர் (இ. 2020)
# மே 5

## இறப்புகள்

- 1821 &ndash; பிரான்சின் முதலாம் நெப்போலியன் (பி. 1769)
- 1859 &ndash; டிரிஃக்லெ, செருமானியக் கணிதவியலாளர் (பி. 1805)
- 1953 &ndash; ஆர். கே. சண்முகம், இந்தியப் பொருளாதார நிபுணர் (பி. 1892)
- 1957 &ndash; தேவன், தமிழக நகைச்சுவை எழுத்தாளர் (பி. 1913)
- 1981 &ndash; பொபி சான்ட்ஸ், ஐரியப் புரட்சியாளர் (பி. 1954)
- 1995 &ndash; லடிஸ் வீரமணி, இலங்கை மேடை நாடக நடிகர், நாடகாசிரியர், நாடக இயக்குநர்
- 2007 &ndash; தியோடோர் மைமான், சீரொளியைக் கண்டுபிடித்த அமெரிக்க-கனடிய இயற்பியலாளர் (பி. 1927)
- 2010 &ndash; உமரு யராதுவா, நைஜீரியாவின் 12வது அரசுத்தலைவர் (பி. 1951)
- 2012 &ndash; இராய் படையாச்சி, தென்னாப்பிரிக்க அரசியல்வாதி (பி. 1950)
- 2021 &ndash; டி. கே. எஸ். நடராஜன், தமிழகத் திரைப்பட நடிகர், நாட்டுப்புறப் பாடகர் (பி. 1933)
# மே 5

## சிறப்பு நாள்

- பன்னாட்டு மருத்துவச்சிகள் நாள்
- குழந்தைகள் நாள் (யப்பான், தென் கொரியா)
- இந்தியர்கள் குடியேற்ற நாள் (கயானா)
- விடுதலை நாள் (டென்மார்க், நெதர்லாந்து)
# விக்கிப்பீடியா:ஆண்டு நிறைவுகள்/மே 5

**மே 5**:
- 1821 &ndash; பிரான்சின் முதலாம் நெப்போலியன் நாடு கடத்தப்பட்ட நிலையில் தெற்கு அத்திலாந்திக் பெருங்கடலில் செயிண்ட் எலனா தீவில் இறந்தார்.
- 1838 &ndash; இந்தியாவில் இருந்து முதல் தொகுதி தொழிலாளர்கள் கயானா வந்தடைந்தனர்.
- 1860 &ndash; கரிபால்டி ஆயிரக்கணக்கானோருடன் செனோவாவில் இருந்து சிசிலியைக் கைப்பற்றப் புறப்பட்டார். இத்தாலி இராச்சியம் உருவானது.
- 1865 &ndash; அமெரிக்க உள்நாட்டுப் போர்: கூட்டமைப்பு அரசு கலைக்கப்பட்டதாக அறிவிக்கப்பட்டது.
- 1912 &ndash; சோவியத் ஒன்றியப் பொதுவுடைமைக் கட்சியின் பத்திரிகை *பிராவ்தா* சென் பீட்டர்ஸ்பேர்க் இல் இருந்து முதன் முதலாக வெளியிடப்பட்டது.
- 1936 &ndash; எதியோப்பியாவின் அடிஸ் அபாபா நகரை இத்தாலியப் படைகள் கைப்பற்றின.
- 1981 &ndash; அயர்லாந்து புரட்சியாளர் **பொபி சான்ட்சு** (அவரது கல்லறை படத்தில்) சிறையில் 66 நாட்கள் உண்ணாநிலைப் போராட்டம் இருந்து தனது 27வது அகவையில் காலமானார்.
**தி. சு. அவிநாசிலிங்கம்** (பி.&nbsp;1903) **பி. யு. சின்னப்பா** (பி.&nbsp;1916) **தேவன்** (இ.&nbsp;1957)
# சென்ஸ் அண்ட் சென்சிபிலிடி (நாவல்)

**சென்ஸ் அன்ட் சென்சிபிலிடி** (*Sense and Sensibility*) 1811 ல் வெளியான பிரபலமான ஆங்கில நாவலாகும். இதன் ஆசிரியன் ஜேன் ஆஸ்டின் என்பவராவார். இக்கதை பெரும்பாலும் அக்காலத்து ஆங்கிலேயப் பாரம்பரியம், அதன் பின்னாலுள்ள வரட்டுக் கெளரவம் என்பவற்றைக் படம் பிடித்துக்காட்டுவதாக உள்ளது. இந்தக் கதை பல தடவை திரைப்படங்களாகவும்(தமிழில் கண்டுகொண்டேன் கண்டுகொண்டேன்), தொலைக்காட்சித் தொடர்களாகவும் வெளிவந்துள்ளது.
# சென்ஸ் அண்ட் சென்சிபிலிடி (நாவல்)

## வெளி இணைப்பு

- மின்னூல் குட்டன்பேர்க் திட்டம்
# ஆரி பாட்டர் அண்டு த காப் பிளட்டு பிரின்சு (நூல்)

***ஆரி பாட்டர் அண்டு த காப் பிளட்டு பிரின்சு*** (*Harry Potter and the Half-Blood Prince*) என்பது ஜே. கே. ரௌலிங்கின் *ஆரி பாட்டர்* தொடரில் வரும் ஆறாவது புதினமாகும். இப்புதினம் 16 சூலை 2005 அன்று புலூம்சுபெரியால் ஐக்கிய இராச்சியத்திலும், இசுகொலாசுடிக்கால் ஐக்கிய அமெரிக்க நாடுகளிலும், ரெயின்கோசுட்டால் கனடாவிலும் வெளியிடப்பட்டது. இது கதையின் கதாநாயகனாகிய ஆரி பாட்டர், ஆக்வாட்சில் தனது ஆறாவது வருடம் பயின்று கொண்டு வோல்டெமோர்டிற்கு எதிராக ஆக்வாட்சின் தலைமையாசிரியரும், ஆரியின் வளவாளருமான அல்பசு டம்பிள்டோருடன் சேர்ந்து இறுதிப் போருக்காக முன்னாயுத்தங்களை செய்வது பற்றி இக்கதை தொடர்கின்றது.
# ஆரி பாட்டர் அண்டு த ஆர்டர் ஆப் த பீனிக்சு (நூல்)

***ஆரி பாட்டர் அண்டு த ஆர்டர் ஆப் த பீனிக்சு*** (*Harry Potter and the Order of the Phoenix*) என்பது ஜே. கே. ரௌலிங்கின் *ஆரி பாட்டர்* தொடரில் வரும் ஐந்தாவது புதினமாகும். இது ஆரி பாட்டரின் வாழ்க்கை ஆக்வாட்சின் ஐந்தாவது ஆண்டில் இலோர்டு வோல்டெமோர்ட்டின் திருப்பத்தையும், ஆக்வாட்சில் பரீட்சைகளையும், மந்திர அமைச்சரவையையும் எவ்வாறு சமாளிக்கின்றார் என்பதை பற்றி தொடர்கின்றது. இப்புதினம் 21 சூன் 2003 அன்று புலூம்சுபெரியால் ஐக்கிய இராச்சியத்திலும், இசுகொலாசுடிக்கால் ஐக்கிய அமெரிக்க நாடுகளிலும், ரெயின்கோசுட்டால் கனடாவிலும் வெளியிடப்பட்டது. வெளியிடப்பட்ட முதல் 24 மணி நேரத்தில் ஐந்து மில்லியன் பிரதிகள் வெளியிடப்பட்டன. ஆரி பாட்டர் தொடரிலே மிக நீண்ட புதினம் இதுவாகும்.
# பயனெறிமுறைக் கோட்பாடு

**பயனெறிமுறைக் கோட்பாடு** அல்லது **பயனோக்கு கோட்பாடு** (*Utilitarianism*) என்பது ஒரு செயலின் ஒழுக்க மதிப்பு அதன் ஒட்டுமொத்த பயனுடைமையைப் பொருத்தே அமைகிறது என்ற அடிப்படையிலான மெய்யியல் கோட்பாடு ஆகும். இது ஒரு வகையான விளைவுநெறிமுறைக் கோட்பாடு ஆகும். இக்கோட்பாட்டின்படி *பயனுடைமை* என்பது பெருக்கப்பட வேண்டிய அடிப்படைப் பண்டமாகக் கருதப்படுகிறது. எது பயனுடைமை என்பதில் இக்கோட்பாட்டாளர்கள் வெவ்வேறு கருத்துக்களைக் கொண்டுள்ளனர். மகிழ்ச்சி மற்றும் இன்ப நலம் என்பதே நற்பயன் என்பது ஒரு சாராரின் எண்ணம். பீட்டர் சிங்கர் போன்ற விருப்பச்சார்பு பயனோக்காளர்கள் எது நற்பயன் என்பது கோட்பாட்டைப் பின்பற்றுபவர்களின் இயல்பான விருப்பத்தைப் பொருத்த வரையப்படுகிறது என்று கருதுகின்றனர். அதேபோல் பொதுவாக மக்கள் நலனை மையப்படுத்தியே நற்பயன் வரையறுக்கப்பட்டாலும் ஒட்டுமொத்த பயன் என்கிற பொழுது மாக்களையும் உட்படுத்தி புலனுணர்வு பெற்ற அனைத்து மெய்ம்மைகளின் நலனும் கருதப்பட வேண்டும் என்று ஒரு சாரார் எண்ணுகின்றனர்.
# பயனெறிமுறைக் கோட்பாடு

## வரலாறு

மேற்கத்திய மெய்யியல் வரலாற்றில் இக்கோட்பாட்டின் துவக்கங்கள் எபிகியூரஸ் என்ற கிரேக்க மெய்யியல் அறிஞரின் கருத்துகளில் உள்ளதாகக் கருதப்படுகிறது. இருப்பினும் ஒரு கருதுமுறையாக, இதைத் துவக்கத்தில் ஜெரமி பெந்தாம்தான் வளர்த்தெடுத்ததாக ஏற்றுக் கொள்ளப்படுகிறது. அவரைப் பொருத்தமட்டில் வலியும் மகிழ்வுமே உலகில் அனைத்திலும் உள்ளார்ந்த மதிப்புடையவைகள் ஆவன. இத்தற்கோளிலிருந்து அவர் பயனுடைமையை வரையறுக்க விழைந்தார். அதன்படி மிகக்கூடுதலான நபர்களுக்கு மிகுதியான மகிழ்ச்சியை எது தருகிறதோ அதுவே பயன்தரும் பண்டமெனக் கொண்டார். பிற்பாடு இது இருவேறு திக்குகளில் இட்டுச்செல்லவல்ல வரையறை என்றுணர்ந்து "பெருமகிழ்ச்சிக் கோட்பாடு" என தனது கோட்பாட்டைத் திருத்திக் கொண்டார்.
# பயனெறிமுறைக் கோட்பாடு

## இவற்றையும் காண்க

- நலத்தேவைகளின் சமபாவனைச் சிந்தனை
# அகரவரிசையில் மொழிகளின் பட்டியல்

உலகில் பல ஆயிரக்கணக்கான மொழிகள் பேசப்படுகின்றன. எத்னோலொக் (Ethnologue) அதன் உலக மொழிகள் பட்டியலில் 7,330 முதன்மை மொழிகளைப் பட்டியல் இட்டுள்ளது. அத்துடன் 39,491 மாற்று மொழிகளையும், கிளை மொழிகளையும் அடையாளம் கண்டுள்ளது. கீழே தரப்பட்டுள்ள பட்டியல் இம்மொழிகளுள் சிலவற்றையே உள்ளடக்கியுள்ளது. இங்கே தரப்பட்டுள்ளவை மனிதரால் பேசப்படும் இயற்கை மொழிகள் ஆகும்.  
__NOTOC__
# அகரவரிசையில் மொழிகளின் பட்டியல்

## A

1. அபன்யோம் (பான்டு)
1. அபாஸா (வடமேற்குக் காக்கேசியன்)
1. அப்காஸ் அல்லது அப்காசியன் (வடமேற்குக் காக்கேசியன்)
1. அபுஜ்மாரியா (திராவிடம்)
1. Acehnese (மலாய பொலினீசியன்)
1. அடமோரோபே சைகை மொழி (சைகை)
1. அடேலே (க்வா)
1. அடிகே (வட மேற்குக் காக்கேசியன்)
1. அஃபார் (குஷிட்டிக்)
1. ஆஃப்ரிகானர்ஸ் (ஜெர்மானிய மொழி)
1. Afro-Seminole Creole (English-based creole)
1. ஐமாக் அல்லது பார்பாரி (ஈரானிய மொழி)
1. ஐனி (துருக்கிய வகை)
1. ஐனு (language isolate)
1. அகான் (க்வா)
1. Akawaio (கரிப்)
1. அக்காத் (செமிடிக்) (அழிந்துவிட்டது)
1. அக்லானன் (மலாய பொலினீசியன்)
1. அல்பேனியன் (இந்தோ ஐரோப்பியன்)
1. அலெயுத் (எஸ்கிமோ-அலெயுத்)
1. அல்கோன்குயின் (அல்கோன்குயின்)
1. Alemán Coloneiro (ஜெர்மானிய மொழி)
1. அல்சேஷன் (ஜெர்மானிய மொழி)
1. அல்ட்டே (துர்க்கிக்)
1. அலூட்டர் (சுக்கோட்கோ-காம்சட்கான்)
1. அமெரிக்க சைகை மொழி (சைகை)
1. Amharic (செமிடிக்)
1. அமோரைட் (செமிடிக்) (அழிந்துவிட்டது)
1. ஆங்கிலோ சக்ஷன் அல்லது பழைய ஆங்கிலம் (ஜெர்மானிய மொழி)
1. அம்டாங் (நிலோ-சஹாரன்)
1. அம்மோனைட் (செமிடிக்) (அழிந்துவிட்டது)
1. அண்டலூசியன் (ரோமன்)
1. Angaur (மலாய பொலினீசியன்)
1. Angika (இந்தோ-ஆரியன்)
1. Ao (திபெத்தோ-பர்மன்)
1. A-Pucikwar (அந்தமான்)
1. அரபு (செமிடிக்)
1. அரகனீஸ் (ரோமன்)
1. அறமைக் (செமிடிக்)
1. அரே (மலாய பொலினீசியன்)
1. ஆர்கோப்பா (செமிடிக்)
1. அரோமேனியன் அல்லது மசேடோ-ரோமானியன் (Romance)
1. ஆர்மேனியன் (இந்தோ ஐரோப்பியன்)
1. ஆர்பித்தான் or Francoprovençal (ரோமன்)
1. ஆர்வானிட்(இந்தோ ஐரோப்பியன்)
1. அஷ்கெனாசி ஹீப்ரூ (செமிடிக்)
1. அஷ்குன் (இந்தோ-ஈரானியன்)
1. அஸ்ஸாமிய மொழி (இந்தோ-ஈரானியன்)
1. அசிரிய புது-அராமைக் (செமிடிக்)
1. ஆட்டெசோ அல்லது டெசோ (நிலோட்டிக்)
1. ஆசி (மலாய பொலினீசியன்)
1. அஸ்தூரியன் (ரோமன்)
1. Ati
1. ஆஸ்லான் (சைகை)
1. Avar (வடமேற்குக் காக்கேசியன்)
1. அவெஸ்தான் (இந்தோ-ஈரானியன்)
1. அவாதி (இந்தோ-ஈரானியன்)
1. அய்மாரா (அய்மாரன்)
1. அஸர்பைஜானி (துர்க்கிக்)
# அகரவரிசையில் மொழிகளின் பட்டியல்

## B

__NOTOC__  
1. படகா (திராவிடம்)
1. பதேசி (இந்தோ-ஈரானியன்)
1. பானார் (ஆஸ்திரோஆசிய வகை)
1. பஜெலானி (இந்தோ-ஈரானியன்)
1. பாலி (மலாய பொலினீசியன்)
1. பலூச்சி (இந்தோ-ஈரானியன்)
1. பால்ட்டி (திபெத்தோ-பர்மன்)
1. பாம்பாரா or Bamanankan (Mande)
1. பஞ்சார் (மலாய பொலினீசியன்)
1. Banyumasan (மலாய பொலினீசியன்)
1. பாசா (பான்டு)
1. பாஷ்கிர் (துருக்கிய வகை)
1. பாஸ்க் (Isolated)
1. பாட்டக் டைரி (மலாய பொலினீசியன்)
1. பாட்டக் காரோ (மலாய பொலினீசியன்)
1. பாட்டக் மண்டைலிங் (மலாய பொலினீசியன்)
1. பாட்டக் சிமாலுன்குன் (மலாய பொலினீசியன்)
1. பாட்டக் தோபா (மலாய பொலினீசியன்)
1. பாட்ஸ் (வடக்குக் காக்கேசியன்)
1. பவேரியன் (ஜெர்மானிக்)
1. பேஜா (குஷிட்டிக்)
1. பெலாரசிய மொழி (ஸ்லாவிக்)
1. பெல்ஹாரே (திபெத்தோ-பர்மன்)
1. பெல்லாரி (திராவிடம்)
1. பேர்ட்டா (Nilo-Saharan)
1. பெம்பா (பான்டு)
1. வங்காளம் (இந்தோ-ஆரியன்)
1. பெஸாட்டா (வடகிழக்குக் காக்கேசியன்)
1. Beothuk (unclassified) (அழிந்துவிட்டது)
1. Berber (Afro-Asiatic)
1. Bete (நைகர்-கொங்கோ)
1. Bété (நைகர்-கொங்கோ)
1. Bhili (இந்தோ-ஆரியன்)
1. போஜ்புரி (இந்தோ-ஆரியன்)
1. பிஜில் புது-அராமைக் (செமிடிக்)
1. பிக்கோல் (மலாய பொலினீசியன்)
1. பிக்யா or Furu (பாண்டு)
1. பிஸ்ஸா (மாண்டே)
1. Blackfoot (Algonquian)
1. பொஹொலானோ (மலாய பொலினீசியன்)
1. Bohtan Neo-Aramaic (செமிடிக்)
1. போல்கர் (வகைப்படுத்தப் படாதவை) (அழிந்துவிட்டது)
1. போனான் or Paoan (மங்கோலிய வகை)
1. போரோரோ (போரோரோ வகை)
1. பொஸ்னியன் ஸ்லாவிக் மொழிகள்|ஸ்லாவிக்]])
1. பிராகுயி (திராவிடம்)
1. பிரெட்டன் (செல்ட்டிக்)
1. பிரித்தானிய சைகை மொழி (சைகை)
1. புவா (நைகர்-கொங்கோ)
1. புகினிய மொழி (மலாய பொலினீசியன்)
1. புக்குசு (பான்டு)
1. பல்கேரியன் (ஸ்லாவிக்)
1. Bunjevac (ஸ்லாவிக்)
1. பர்மிய மொழி (திபெத்தோ-பர்மன்)
1. புருஷாஸ்கி (language isolate)
1. புர்யாத் (மங்கோலிய வகை)
# அகரவரிசையில் மொழிகளின் பட்டியல்

## C

__NOTOC__  
1. கலுயானன் or Caluyanun (மலாய பொலினீசியன்)
1. Camunic (unclassified) (அழிந்துவிட்டது)
1. கன்டனீஸ் (சினிட்டிய வகை)
1. Carian (Anatolian) (அழிந்துவிட்டது)
1. Catawba (Siouan) (அழிந்துவிட்டது)
1. கட்டலன் (Romance)
1. Cayuga (Iroquoian)
1. Cebuano (மலாய பொலினீசியன்)
1. Chabacano or Chavacano (Creole)
1. Chaga or Kichagga (பான்டு)
1. Chagatai (துருக்கிய வகை) (அழிந்துவிட்டது)
1. Chaldean Neo-Aramaic (செமிடிக்)
1. Chamorro (மலாய பொலினீசியன்)
1. Chaouia or Tachawit (Berber)
1. செச்சென் (Northeast Caucasian)
1. Chemakum (Chimakuan) (அழிந்துவிட்டது)
1. செஞ்சு (திராவிடம்)
1. Chenoua (Berber)
1. செரூக்கி (Iroquoian
1. Cheyenne (Algonquian)
1. சட்டிஸ்காரி (இந்தோ-ஆரியன்)
1. சிந்தாங் or Chintang (திபெத்தோ-பர்மன்)
1. சில்கோட்டின் (Athabaskan)
1. சீனம் (சினிட்டிய வகை)
1. Chiricahua or Mescalero-Chiricahua Apache (Athabaskan)
1. சிச்சேவா or Nyanja (பான்டு)
1. Chipewyan (Athabaskan)
1. சிட்டகோனியன் (இந்தோ-ஆரியன்)
1. Choctaw (Muskogean)
1. சோராஸ்மியன் or Khwarezmian (ஈரானியன்)
1. சுக்ச்சி or Chukot (Chukotko-Kamchatkan)
1. Chulym (துருக்கிய வகை)
1. சர்ச் ஸ்லாவோனிக் (ஸ்லாவிக்)
1. சூக்கேஸ் or Trukese (மலாய பொலினீசியன்)
1. சுவாஷ் (துருக்கிய வகை)
1. கொக்கோமா அல்லது கொக்காமா (தூப்பியன்)
1. கொக்கோபா (ஹாக்கன்)
1. Coeur d’Alene (சலிஷான்)
1. கொமோனான் (பான்டு)
1. கொப்டிக் (எகிப்திய வகை) (அழிந்துவிட்டது, liturgical language)
1. கோர்னிஷ் (செல்ட்டிக்)
1. கோர்சிக்கன் (Romance)
1. கிரீ (அல்கொன்கியன்)
1. கிரீமிய தாத்தார் அல்லது கிரீமிய துருக்கிய மொழி (துருக்கிய வகை)
1. குரோசிய மொழி (ஸ்லாவிக்)
1. Cuman (துருக்கிய வகை) (அழிந்துவிட்டது)
1. Cumbric (செல்ட்டிக்) (அழிந்துவிட்டது)
1. Curonian (Baltic) (அழிந்துவிட்டது)
1. Cuyonon (மலாய பொலினீசியன்)
1. செக் (ஸ்லாவிக்)